Diari Oficial de la Generalitat Valenciana


Sumari del DOGV 137, del 29-12-1983 (1983/802581)

REIAL DECRET 3.066/1983, de 13 d'octubre, sobre traspàs de funcions i serveis de l'Estat a la Generalitat Valenciana en matèria de cultura.
-------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1983/10/13/3066/dof/vci/html**

### Dades del document

Número de DOGV
:   137

Data del DOGV
:   29-12-1983

Secció del DOGV
:   DISPOSICIONS GENERALS

Número del document
:   1983/802581


Data del document
:   13-10-1983

Organisme emissor
:   Presidència del Govern

Tipus de document
:   Reial decret

Correcció d'errades

Reial Decret 3066/1983, de 13 d'octubre, sobre traspàs de funcions i serveis de l'Estat a la Generalitat Valenciana en matèria de cultura.  
Pels Reials Decrets 278/1980, de 25 de gener, i 4.099/1982, de 29 de desembre, foren transferits a la Generalitat Valenciana determinades funcions i serveis en matèria de Centre Nacional de Lectura, Dipòsit Legal de Llibres i ISBN, Tresor Documental i Bibliogràfic, Registre General de la Propietat Intel·lectual, Joventut, Esports i Promoció Sociocultural i, igualment, s'hi traspassaren els mitjans personals, materials i pressupostaris corresponents.   
D'altra banda, el Reial Decret 4.015/1982, de 29 de desembre, determina les normes i el procediment a què han d'ajustar-se les transferències de funcions i serveis de l'Estat a la Generalitat Valenciana.   
D'acord amb el que disposa el Reial Decret esmentat, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia per a la Comunitat Valenciana, Llei Orgànica 5/1982, d?1 de juliol, aquesta Comissió, havent considerat la conveniència i la legalitat de completar les transferències fins ara efectuades en matèria de cultura, adoptà, en la reunió del dia 27 de juny de 1983, l?acord escaient la virtualitat pràctica del qual exigeix l'aprovació del Govern mitjançant Reial Decret.   
En atenció a aquestes consideracions, i en compliment del que disposa el número dos de la disposició transitòria quarta de l'Estatut d'Autonomia per a la Comunitat Valenciana, a proposta dels Ministres de Cultura i d'Administració Territorial, prèvia deliberació del Consell de Ministres en reunió del dia 13 d'octubre de 1983,   
DECRETE:   
Article 1.r  
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, de 27 de juny de 1983, pel qual es transfereixen funcions de l'Estat en matèria de cultura a la Generalitat Valenciana i se li traspassen els corresponents Serveis i Institucions i mitjans personals, materials i pressupostaris necessaris per a l'exercici d'aquells.   
Article 2.n  
1. Conseqüentment, queden transferides a la Generalitat Valenciana les funcions a què fa referència l'acord inclòs com a annex I al present Reial Decret, i traspassats a aquella els Serveis i els béns, drets i obligacions, així com el personal i crèdits pressupostaris que figuren en les relacions adjuntes al mateix acord de la Comissió Mixta, en els termes i condicions que s'hi especifiquen.   
2. En l'annex II d'aquest Reial Decret s'inclouen les disposicions legals afectades per la present transferència.   
Article 3.r   
Els traspassos a què fa referència aquest Reial Decret tindran efectivitat a partir del dia I de juliol de 1983, indicat en l'Acord de la Comissió Mixta esmentada, i quedaran convalidats a aquests efectes tots els actes administratius destinats al manteniment dels serveis en el mateix règim i nivell de funcionament que tinguen en el moment de l'adopció de l'acord que és transcrit com a annex I del present Reial Decret i que, si fos el cas, haja dictat el Ministeri de Cultura fins a la data de publicació del present Reial Decret.   
Article 4.t   
El present Reial Decret entrarà en vigor el mateix dia en què siga publicat al «Boletín Oficial del Estado».   
Donat a Madrid, a 13 d'octubre de 1983.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ   
ANNEX I  
El Sr. Gonzalo Puebla de Diego y la Sra. Maria Blanca Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia per a la Comunitat Valenciana,   
CERTIFIQUEN:   
Que en la sessió plenària de la Comissió, celebrada el dia 27 de juny de 1983, fou adoptat acord sobre traspàs a la Comunitat Autònoma de València de les funcions i serveis de l'Estat en matèria de cultura, en els termes expressats a continuació:   
A) Referència a normes constitucionals, estatutàries i legals en què s'empara la transferència.   
La Constitució, en l'article 148, estableix que les Comunitats Autònomes podran assumir competències en matèria de museus i biblioteques d'interés per a la Comunitat Autònoma (apartat 1, número 15); patrimoni munumental d'interés de la Comunitat Autònoma (apartat 1, número 16), i foment de la cultura (apartat 1, número 17). En l'article 149 reserva a l'Estat la competència exclusiva sobre relacions internacionals (apartat 1, número 3); legislació sobre propietat Intel·lectual (apartat 1, número 9); bases i coordinació de la planificació general de l'activitat econòmica (apartat 1, número 13); normes bàsiques, en general; de tots els mitjans de comunicació social (apartat 1, número 27); defensa del patrimoni cultural, artístic i monumental espanyol contra l'exportació i l'expoliació, i museus, biblioteques i arxius de titularitat, sense perjudici de la gestió per part de les Comunitats Autònomes (apartat 1, número 28). Finalment, la Constitució, en l'article 149.2, estableix que, sense perjudici de les competències que podran assumir les Comunitats Autònomes, l?Estat considerarà el servei de la cultura com un deure i atribució essencial i facilitarà la comunicació cultural entre les Comunitats Autònomes, d'acord amb elles.   
D'altra banda, l?Estatut d'Autonomia de la Comunitat Valenciana, Llei Orgànica 5/1982, d?1 de juliol, estableix, en l'article 31, que la Generalitat Valenciana té competència exclusiva en les matèries de: cultura (apartat 4); patrimoni històric, artístic, monumental, arquitectònic, arqueològic (apartat 5); arxius, biblioteques, museus, hemeroteques, i d'altres centres de dipòsit cultural, que no siguen de titularitat estatal, i serveis de belles arts d'interés per a la Comunitat Autònoma (apartat 6), fundacions i associacions de caràcter cultural i artístic que despleguen principalment les seues funcions en la Comunitat (apartat 23), espectacles (apartat 30). Igualment, en l'article 33, la Generalitat Valenciana assumeix les funcions de l'execució de la legislació de l'Estat en museus, arxius i biblioteques de titularitat estatal l'execució de la qual no siga reservada a l'Estat (apartat 6).   
Sobre la base d'aquestes previsions constitucionals i estatutàries, és legalment possible que la Comunitat Valenciana tinga competències en les matèries de patrimoni històric, artístic, monumental, arquitectònic, paleontològic i etnolègic, arxius, biblioteques, museus, col leccions de naturalesa anàlega i serveis de bellas arts; promoció i foment de la cultura amb referència especial als sectors de música, teatre, cinematografia, llibre i edicions, per la qual cosa es procedeix a efectuar ja en aquest camp transferències de funcions i serveis de tal índole a aquella, complementant així el procés.   
El Reial Decret 442/1981, de 6 de març, i altres disposicions complementàries atribueixen al Ministeri de Cultura determinades competències sobre l'ordenació i foment de la creació intel·lectual i artística i la promoció i difusió de la cultura; el foment del llibre i les edicions sonores, audiovisuals i cinematogràfiques, i les activitats en el camp de la creació, conservació i difusió musical i teatral; les funcions de protecció, inventári, restauració, increment i difusió del patrimoni històric, artístic, arqueològic, paleontològic i etnològic; la conservació, explotació i increment de la riquesa documental i bibliogràfica, i la cura, dotació, instal·lació, foment i assessorament dels museus i de les exposicions.   
B) Funcions de l'Estat que assumeix la Comunitat Autònoma i identificació dels serveis que s'hi traspassen.   
Són transferides a la Generalitat Valenciana, dins del seu àmbit territorial, en els termes del present acord i dels decrets i altres normes que el facen efectiu i es publiquen al «Boletín Oficial del Estado», les funcions següents que venia exercint l'Estat:   
1. En matèria de patrimoni històric, artístic, monumental, arquitectònic, arqueològic, paleontològic i etnològic, així com en arxius, biblioteques, museus i serveis de belles arts, i a l'empar de l'article 148.1 de la Constitució, punts 15 i 16 i dels articles 31, cinc, sis, vint-i-tres i article 33, apartat 6, de l?Estatut de la Comunitat Valenciana.   
a. 1 Totes les funcions sobre el patrimoni històric, artístic, monumental, arquitectònic, arqueològic, paleontològic i etnològic, i sobre el tresor documental i bibliogràfic, d'interés de la Comunitat Autònoma, sense perjudici del que disposen els articles 139.2 i 149.1, números 1, 3, 6, 8, 10 i 28, i 149.2 de la Constitució, en relació amb les matèries de patrimoni i belles arts.   
a.2 Es considerarà que formen part de l'esmentat patrimoni d'interés de la Comunitat Autònoma els béns mobles i immobles de valor històric, artístic, monumental, arquitectònic, arqueològic, paleontològic i etnològic, així com els béns mobles de valor literari, documental o científic que es troben en el territori de la Comunitat Autònoma.   
a.3 Hi queden exceptuats els béns mobles de titularitat estatal dipositats o custodiats en museus, arxius i biblioteques d'aquella naturalesa i els que s'hi troben en dipòsit procedents de centres o serveis de titularitat estatal.   
a.4 L'Administració de l'Estat i la Comunitat Autònoma podran establir convenis per a actuar conjuntament sobre determinats béns a què fan referència els paràgrafs a.2 i a.3, en les condicions que en cada cas es determinen d'acord comú.   
b) Totes les funcions sobre arxius, biblioteques, museus i serveis de belles arts d'interés per a la Comunitat Autònoma, que no siguen de titularitat estatal. Sobre aquests podran establir-se convenis en la forma prevista en l'apartat a.4.  
c) L'exercici de la potestat expropiatòria i del dret d'adquisició preferent, en els supòsits que es prevegen en la legislació sobre protecció del patrimoni històric, artístic i del tresor documental i bibliogràfic, llevat dels casos de sol·licitud d'exportació. En aquesta darrera matèria, el Ministeri de Cultura concedirà audiència preceptiva a les Comunitats Autònomes en la Junta de Qualificació, Valoració i Exportació d'obres d'importància històrico-artística.   
d) L'execució de la legislació estatal en matèria de declaració de monuments i conjunts històrico-artístics.  
e) Mitjançant conveni entre el Ministeri de Cultura i la Comunitat Autònoma que serà signat en el terme de sis mesos comptats a partir de l'entrada en vigor del present Reial Decret, s'establiran els termes dels drets i obligacions de les dues parts en matèria de gestió de museus, arxius i biblioteques, de titularitat estatal, d'acord amb els principis constitucionals i estatutaris i amb les excepcions que, si fa al cas, es prevegen.   
2. En matèria de foment de la cultura, amb referència especial a la música, el teatre, la cinematografia, el llibre i edicions a l'empar de l'article 31, apartat quatre i trenta de l'Estatut, i article 148.1.17 de la Constitució.   
a) El foment de la música i la dansa, la promoció de la creativitat i la difusió d'aquestes, així com l'ajuda a societats de concerts, associacions i entitats musicals, orquestres i conjunts instrumentals, corals, lírics i coreogràfics, i l'òrganització i promoció de manifestacions musicals de tota mena, així com la conservació del folklore.   
b) El foment del teatre i la promoció de companyies i grups teatrals, així com el desplegament i promoció de tota mena d'activitats teatrals, festivals, certàmens, teatre infantil, juvenil i vocacional, el suport a la creativitat escènica i la seua difusió, i l'ajuda a entitats teatrals i associacions d'espectadors.  
c) El foment de tota classe d'activitats que promoguen la cinematografia i la creativitat artística en aquest camp de la cultura; l?ajuda a cine-clubs i entitats culturals cinematogràfiques i el suport a manifestacions cinematogràfiques en general.  
d) El foment de la creació literària, la promoció del llibre i de les edicions sonores i audiovisuals i la promoció d'hàbit de lectura; el suport a l'autor i la seua obra, la difusió cultural a través del llibre i de les manifestacions literàries i la creació i sosteniment de fonoteques.  
3. La creació i manteniment d'infraestructura cultural.   
4. Les funcions exercides pel Ministeri de Cultura, en matèria de funcions i associacions culturals, sempre que aquestes no ultrapassen en les seues activitats bàsiques i principals l'àmbit territorial de la Comunitat Autònoma.   
C) Competències, serveis i funcions que es reserva l'Administració de l'Estat.   
En conseqüència amb la relació de funcions i serveis traspassats, continuaran en el Ministeri de Cultura i seguiran sent de la seua competència per a ser exercides per aquest, les següents funcions i activitats que té legalment atribuides i efectuen els serveis que es citen.   
Especifiques:   
1. a) D'acord amb el que disposa l'article 149.1, punt 28, de la Constitució, la competència exclusiva de la Comunitat Valenciana per a la defensa del patrimoni cultural, artistic i monumental contra l'exportació i l'expoliació, qualsevol que en siga el grau o ordre d'interés.   
Quant als museus, biblioteques i arxius de titularitat estatal, es farà segons les previsions del conveni que per a la gestió d'aquests s'acorde entre el Ministeri de Cultura i la Comunitat Autònoma.  
b) Les competències atribuïdes a l'Estat segons les disposicions dels articles 149.1, números 1, 3, 6, 8, 9 i 10, i 149.2 de la Constitució, en relació amb les matèries de patrimoni i belles arts.  
c) Actuar subsidiàriament, aplicant la legislació estatal en matèria de patrimoni històrico-artístic, biblioteques, arxius, museus i tresor documental i bibliogràfic, en compliment del que disposen l'article 149. 1, punt 28, i article 149.2 de la Constitució, quan la Comunitat Autònoma no exercite les seues competències en aquest ordre. Amb aquesta finalitat, podrà requerir-se, mitjançant el Delegat del Govern, dels òrgans competents de la Comunitat Autònoma, que actuen en l'exercici de les seues competències. Si la resolució sol·licitada en el requeriment no fos adoptada per la Comunitat Autònoma en el termini d'un mes, l?Administració de l'Estat actuarà segons ha estat indicat, i esgotarà la seua activitat en l'adopció de les mesures sol·licitades en el requeriment, i en la resolució, si és el cas, dels recursos administratius corresponents.  
d) Subrogar-se en la potestat expropiatòria i en el dret d'adquisició preferent, sempre que es faça en els terminis legals corresponents, quan la Comunitat Autònoma renuncie a l'exercici de les potestats susdites o quan desatenga el requeriment a què al·ludeix el paràgraf anterior. Es considerarà que la Comunitat Autònoma renuncia al dret d'adquisició preferent si no l'exerceix en la primera meitat del termini establert per la legislació aplicable.   
2. a) L'ordenació jurídica i econòmica general de l'activitat editorial i d'espectacles, així com la inspecció i classificació d'aquests i la inscripció al Registre d'àmbit nacional en música, teatre, cinematografia i edicions.   
b) La gestió del fons de protecció a la cinematografia, llevat dels possibles convenis que s'establesquen per a la declaració de pel·lícules d'especial qualitat i especial menors.   
c) Les competències en matèria de fundacions i associacions culturals d'àmbit nacional, o les activitats bàsiques i principals de les quals ultrapassen l'àmbit de la Comunitat Autònoma.   
Genèriques:   
En totes les matèries objecte del present acord:   
a) La realització de campanyes d'àmbit nacional.  
b) Les relacions internacionals.  
c) La Convocatòria de Premis Nacionals i la concessió de les medalles de Belles Arts.  
d) La realització de concursos per a premis, beques i ajudes d'àmbit nacional.  
e) El suport a entitats d'àmbit nacional.  
f) La creació i manteniment d'infraestructura cultural.  
g) La gestió dels Organismes Autònoms dependents del Ministeri de Cultura, en les matèries objecte del present acord.   
h) Exercir, en general, les facultats atorgades a l'Estat per l'article 149.2 de la Constitució.   
D) Funcions en què han de concórrer l'Administració de l'Estat i la de la Comunitat Autònoma i forma de cooperació.   
Seran desplegades coordinadament entre el Ministeri de Cultura i la Comunitat Valenciana, segons els mecanismes que en cada cas s'indiquen, les funcions i competències següents:   
a) La transmissió intervivos, a títol onerós, d'objectes d'art i peces del tresor documental i bibliogràfic, que es faça en el territori de la Comunitat Valenciana, serà comunicada als òrgans competents de la Comunitat Autònoma, en els terminis legals, la qual, en el termini de quinze dies, n'assabentarà l'Administració de l'Estat.   
b) La recíproca i permanent comunicació de totes les seues actuacions administratives, en matèria de protecció i defensa del patrimoni històrico-artístic i del tresor documental i bibliogràfic.  
c) Pel que fa a l'Institut de Conservació i Restauració d'Obres d'Art i al Centre Nacional de Conservació i Microfilmació Documental i Bibliogràfica es crearà un Consell Directiu, format per tres representants de l'Administració de l'Estat i un representant per cada Comunitat Autònoma, que s'encarregarà de la planificació anual de les activitats; al seu si es constituirà una Comissió Executiva per al seguiment i gestió dels plans aprovats.   
d) En la funció de catalogació i inventari dels béns que formen part del patrimoni històrico-artístic, i la confecció del Registre, Inventari i Catàleg General del Tresor Documental i Bibliogràfic, correspondrà a l'Administració de l'Estat la coordinació i intercomunicació amb les Comunitats Autònomes, i a aquestes l'execució en el seu àmbit territorial i la informació permanent a l'Administració de l'Estat.  
e) L'intercanvi d'informació en totes les activitats incloses en el present acord, així com l'assessorament, cooperació, assistència tècnica, estadística i informàtica, permanentment.  
f) La comunicació cultural, segons que preveu l'article 149.2 de la Constitució, mitjançant acords entre la Comunitat Autònoma i el Ministeri de Cultura.  
g) L'Administració de l'Estat i la Generalitat Valenciana podran establir convenis de col·laboració en aquelles activitats concurrents que consideren necessàries per al foment de la cultura i les bellas arts, en l'àmbit territorial de la Comunitat Autònoma, deixant sempre a banda les competències de l'Estat.   
E) Béns, drets i obligacions de l'Estat que s'hi traspassen.   
1. Són traspassats a la Comunitat Valenciana els béns drets i obligacions de l'Estat que s'inclouen en l'inventari detallat de la relació adjunta número 1, on queden identificats els immobles i les concessions i contractes afectats pel traspàs. Aquests traspassos seran formalitzats d'acord amb el que estableix la disposició transitòria quarta de l'Estatut d'Autonomia i altres disposicions aplicables en cada cas.   
2. En el termini d'un mes, comptat des de l'aprovació d'aquest acord, el Govern signarà les corresponents actes de lliurament, recepció de mobiliari, equip i material inventariable.   
F) Personal adscrit als serveis i institucions que s'hi traspassen.   
1. El personal adscrit als serveis i institucions traspassats i que és referenciat nominalment en la relació adjunta número 2, passarà a dependre de la Comunitat Valenciana en els termes legalment previstos per l'Estatut d'Autonomia i les altres normes aplicables en cada cas, i en les mateixes circumstàncies especificades en la relació adjunta i amb el seu número de Registre Personal.   
2. La Subsecretaria del Ministeri de Cultura notificarà als interessats el traspàs i la nova situació administrativa tan prompte com el Govern aprove el present acord per Reial Decret. Igualment s'enviarà als òrgans competents de la Comunitat Autònoma una còpia certificada de tots els expedients d'aquest personal traspassat, així com dels certificats d'havers, referits a les quantitats a què tenen dret durant 1983, i l?Administració de l'Estat procedirà a modificar les plantilles orgàniques i pressupostàries en funció dels traspassos.   
G) Llocs de treball vacants que s'hi traspassen.   
Els llocs de treball vacants dotats pressupostàriament que s'hi traspassen són els que es detallen en les relacions adjuntes número 2, amb indicació del Cos o Escala a què estan adscrits o assimilats, nivell orgànic i dotació pressupostària corresponent.   
H) Valoració definitiva de les càrregues financeres dels serveis traspassats.   
La valoració definitiva de les càrregues financeres dels serveis traspassats figurarà en el Reial Decret que inclou globalment el Cost Efectiu de tots els serveis traspassats a la Comunitat Autònoma en matèria de cultura, raó per la qual no s'adjunta la Relació número 3 al present Reial Decret.   
I) Docamentació i expedients dels servels que s'hi traspassen.   
El lliurament de la documentació i els expedients dels serveis traspassats es farà en el termini d'un mes, des de l'aprovació d'aquest acord pel Consell de Ministres, i la resolució d'aquells que es troben en tramitació es farà segons el que preveuen la disposició transitòria quarta de l'Estatut d'Autonomia i el Reial Decret 4.015/1982, de 29 de desembre.   
J) Data d'efectivitat de les transferències.   
Les transferències de funcions i els traspassos de mitjans objecte d'aquest acord tindran efectivitat a partir del dia 1 de juliol de 1983.   
I perquè conste, lliurem la present certificació a Madrid el dia 27 de juny de 1983.-Els Secretaris de la Comissió Mixta, Gonzalo Puebla de Diego i Maria Blanca Blanquer i Prats.   
ANNEX II  
Disposicions legals afectades per transferències en matèria de cultura  
Llei d'Excavacions Arqueològiques, 7 de juliol de 1911 («Gaseta» de 8 de juliol de 1911). Reglament per a la seua aplicació d?1 de març de 1912 («Gaseta» de 5 de març de 1912).   
Reial Decret de 9 de gener de 1923, sobre alienació d'obres artístiques, històriques i arqueològiques en possessió d'entitats religioses («Gaseta» de 10 de gener de 1923).   
Reial Decret-Llei de 9 d'agost de 1926, sobre protecció i conservació de la riquesa artística («Gaseta» de 15 d'agost de 1926).   
Reial Decret d'alienació d'obres artístiques, històriques o arqueològiques de 2 de juliol de 1930 (sense data de publicació a la «Gaseta»).   
Llei de 10 de desembre de 1931, sobre alienació de béns artístics, arqueològics i històrics de més de cent anys d'antiguitat («Gaseta» de 12 de desembre de 1931).   
Llei de 13 de maig de 1933, modificada per la de 22 de desembre de 1955, sobre defensa, conservació i increment del patrimoni històrico-artístic nacional («Gaseta» de 25 de maig de 1933).   
Ordre ministerial de 3 d'abril de 1939, sobre ordenació i recompte del Tresor Arqueològic Nacional (sense data de publicació a la «Gaseta»).   
Decret de 9 de març de 1940, sobre Catàleg Monumental d'Espanya («Boletín Oficial del Estado» de 18 d'abril de 1940).   
Ordre Ministerial de 9 de juliol de 1947, sobre troballes arqueològiques submarines («Diario Oficial» número 153).   
Decret de 22 d'abril de 1949, sobre protecció dels castells espanyols («Boletín Oficial del Estado» de 5 de maig de 1949).   
Decret de 12 de juny de 1953, pel qual es dicten disposicions per a la formalització d'inventari del Tresor Artístic Nacional («Boletín Oficial del Estado» d?1 de juliol de 1953), modificat pels Decrets de 27 de gener de 1956 i 164/1969, de 6 de febrer, sobre transmissions d'antiguitats i obres d'art dins i fora del territori nacional («Boletín Oficial del Estado» de 2 de juliol de 1953), desenvolupat per Decret de 12 de juny de 1953 («Boletín Oficial del Estado» de 23 de març de 1969) i Ordre de 2 de desembre de 1969 («Boletín Oficial del Estado» de 27 de desembre de 1969).   
Llei d'Expròpiació Forçosa de 16 de desembre de 1954 («Boletín Oficial del Estado» de 17 de desembre de 1954).   
Llei de 22 de desembre de 1955, sobre conservació del patrimoni històrico-artístic («Boletín Oficial del Estado» de 25 de desembre de 1955).   
Reglament per a l'aplicació de la Llei d'Expròpiació Forçosa, Decret de 26 d'abril de 1957 («Boletín Oficial del Estado» de 20 de juny).   
Decret de 22 de juliol de 1958, pel qual es crea la categoria de monuments provincials i locals («Boletín Oficial del Estado» de 13 d'agost de 1958).   
Decret 1.116/1960, de 2 de juny, sobre exportació d'obres d'importància histórica o artística («Boletín Oficial del Estado» de 15 de junio de 1960).   
Llei de 24 de desembre de 1962, sobre salvament i troballes («Boletín Oficial del Estado» de 27 de desembre de 1962) (Llei 60/1962).   
Decret 571/1963, de 14 de març, sobre protecció dels escuts, emblemes, pedres heràldiques, rotlles de justícia, creas de terme i peces semblants d'interés historico-artístic («Boletín Oficial del Estado» de 30 de març de 1963).   
Decret 2.055/1969, de 25 de setembre, sobre activitats subaquàtiques («Boletín Oficial del Estado» de 27 de setembre de 1969).   
Ordre de 17 de novembre de 1969, sobre projectes d'obres en ciutats monumentals i conjunts històrico-artístics, jardins artístics, monuments i paratges pintorescos («Boletín Oficial del Estado» de 4 de desembre de 1969).   
Ordre de 14 de març de 1970, de normes sobre col·laboració dels serveis de la Direcció General de Belles Arts i Arxius amb les Institucions privades o autoritats eclesiàstiques en la conservació de monuments nacionals i museus no estatals («Boletín Oficial del Estado» de 8 d'abril de 1970).   
Ordre de 16 de març de 1972, sobre supervisió dels programes de restauració del Patrimoni Artístic i del Programa d'Investigació del Tresor Arqueològic («Boletín Oficial del Estado» de 22 de març de 1972).   
Llei 26/1972, de 21 de juny, per a la Defensa del Tresor Documental i Bibliogràfic de la Nació («Boletín Oficial del Estado» de 22 de juny de 1972).   
Ordre ministerial d?1 l de juny de 1980, per la qual es regula la creació i el funcionament de Fonoteques, pel que fa als articles 12 i 13 («Boletín Oficial del Estado» de 21 de juny de 1980).   
Ordre ministerial de 10 de febrer de 1983, per la qual es regulen les subvencions per a gires de teatre professional («Boletín Oficial del Estado» de 18 de febrer de 1983).   
Ordre ministerial de 15 de febrer de 1983, per la qual es regulen les subvencions per a muntatges de teatre professional («Boletín Oficial del Estado» de 18 de febrer de 1983).   
Veure imatge


Còpia Permalink ELI